**ОПШТИНА БЕРАНЕ**

**П Р Е Д Л О Г**

**ОДЛУКЕ О ИЗМЈЕНИ ОДЛУКЕ О ПОРЕЗУ НА НЕПОКРЕТНОСТИ**

**Беране, марта 2024. године**

На основу члана 1 став 2 Закона о порезу на непокретности („Службени лист ЦГ“ бр. 25/19, 49/22 i 152/22), члана 7 став 1 тачка 1 Закона о финансирању локалне самоуправе („Службени лист ЦГ“ бр. 03/19 и 86/22), члана 38 став 1 тачка 2 и 8 Закона о локалној самоуправи („Службени лист ЦГ“ бр. 02/18, 34/19, 38/20, 50/22 и 84/22), чланa 36 став 1 тачка 2 и 8 Статута Општине Беране ( „Службени лист ЦГ - Општински прописи“ бр. 42/18), Скупштина општине Беране, на сједници одржаној дана \_\_\_\_\_\_\_\_\_\_\_\_ 2024. године донијела је

**О Д Л У К У**

**О ИЗМЈЕНИ ОДЛУКЕ О ПОРЕЗУ НА НЕПОКРЕТНОСТИ**

**Члан 1**

У Одлуци о порезу на непокретности („Сл.лист ЦГ - општински прописи“ бр.54/19) члан 12 мијења се и гласи:

„За непокретности чији је власник или корисник лице уписано у регистар пољопривредних произвођача, правно лице и предузетник који се бави производњом, дорадом, паковањем или прерадом пољопривредних производа произведених у Црној Гори, а које се користе за обављање ове дјелатности, пореска стопа се умањује у односу на пореску стопу утврђену у члану 11 ове одлуке за 70%“

**Члан 2**

Ова одлука ступа на снагу осмог дана од дана објављивања у “Службеном листу ЦГ- општински прописи”.

**Скупштина општине Беране**

**Број: 02-016/24- Предсједник Скупштине**

**Беране, \_\_. \_\_. 2024. године Рмуш Милун**

**О Б Р А З Л О Ж Е Њ Е**

ПРАВНИ ОСНОВ

Правни основ за доношење Одлуке о измјенама Одлуке о порезу на непокретности садржан је у одредбама:

* члана 38 став 1 тачка 2 и 8 Закона о локалној самоуправи којим је прописано да Скупштина Општине доноси прописе и друге опште акте;
* чланом 1 став 2 Закона о порезу на непокретности којим је прописано да порез на непокретности уводи јединица локалне самоуправе својим прописом;
* чланом 7 став 1 тачка 1 Закона о финасирању локалне самоуправе којим је прописано да је сопствени приход општине порез на непокретности, у складу са посебним законом, и
* чланом 36 став 1 тачка 2 и 8 Статута Општине Беране којим је прописано да Скупштина Општине доноси прописе и друге опште акте, уводи и утврђује општинске порезе, таксе, накнаде и друге сопствене приходе.

РАЗЛОЗИ ЗА ДОНОШЕЊЕ ОДЛУКЕ

Одредбе члана 12 важеће Одлуке донешене су у складу са Законом о порезу на непокретности из 2019. године. Измјенама Закона о порезу на непокретности члан 1 измијењене су одредбе чл. 12 став 3 овог закона, па је члан 12 Одлуке требало ускладити са овом измјеном.

На основу изложеног предложемо да Скупштина Општине Беране донесе Одлуку о измјенама Одлуке о порезу на непокретности као у тексту предлога.

СЕКРЕТАРИЈАТ ЗА ФИНАНСИЈЕ И ЕКОНОМСКИ РАЗВОЈ

И

УПРАВА ЗА НАПЛАТУ ЛОКАЛНИХ ЈАВНИХ ПРИХОДА